Ielūdz Dins Vecāns
AINAVISKAIS PARKU SKRIEŠANAS SERIĀLS
„ALŪKSNES PAVASARIS`2018”
                               SACENSĪBU PROGRAMMA
Esiet sveicināti skriešanas seriāla „ALŪKSNES PAVASARIS’ 2018” dalībnieki! 
Kā katru pavasari, arī šogad esiet gaidīti mūsu pilsētas parkos iekārtotajās distancēs, lai atkal tiktos ar saviem paziņām un draugiem un kopā izbaudītu skriešanas prieku. 

Skriešanas seriāls „Alūksnes pavasaris” kļūst arvien populārāks un tajā pēdējos gados piedalās vairāki simti aktīva dzīvesveida cienītāju. Ļoti ceram, ka kopā ar šī gada vēstnesi, mūsu novadnieku,  garo distanču skrējēju un pazīstamo maratonistu  Dinu VECĀNU skrēju pulks kļūs vēl lielāks!
Lai emocijām un patīkamām piedzīvojuma sajūtām bagāts un aizraujošs 2018.gada skriešanas seriāls! Uz tikšanos distancē!
                                                                   RĪKOTĀJI
Sacensības organizē Alūksnes novada kultūras un sporta nodaļa sadarbībā ar orientēšanās klubu „Alūksne” un sabiedrisko aktīvu. 
VIETA UN LAIKS


Skrējieni notiek ceturtdienās, atbilstoši sacensību kalendāram pa marķētu 1km distanci, izņemot 5.kārtu, kad apļa garums būs 0,5km. 
Katrā kārtā starts no pulksten 16:30 līdz 18:30. Finišu slēdz pulksten 19. 

1.kārta 
12.04. 
Muižas parkā pie Jaunās pils
2.kārta
19.04. 
Muižas parkā netālu no peldvietas „Vējiņi”
3.kārta
26.04. 
Pilssalas stadions (pa stadionu)
4.kārta
10.05. 
Tempļakalnā (netālu no gājēju tilta)
5.kārta
17.05. 
Jāņkalniņā pie Kvēpīša ezera
6.kārta
24.05. 
Pie Eola tempļa Muižas parkā (trase pretējā virzienā 2.kārtai)

NORISE un REZULTĀTU APRĒĶINĀŠANA
Skrējienu seriālā dalībnieki veic organizatoru piedāvātu, bet paša dalībnieka brīvi izvēlētu 1km, 2km, 3km, 5km, vai arī 8km un 10 km distanci (izņemot 3.kārtu, kad distanču garumi būs 1km, 3km, 5km un 10 km) un, atbilstoši uzrādītajam rezultātam pēc punktu tabulām, saņem attiecīgu skaitu punktu. Paredzēts, ka 5.kārtā  distance būs 500m un dalībnieki varēs skriet arī 500m!
Pēc katras kārtas nākamajā dienā rezultāti pieejami OK „Alūksne” mājas lapā wwww.aluksneok.lv  
DALĪBNIEKI
Seriālā tiek aicināti piedalīties dalībnieki no Alūksnes, Apes, Gulbenes, Balvu, Smiltenes un citiem novadiem, gan vispārizglītojošo un sporta skolu audzēkņi, sporta klubu pārstāvji, gan individuālie dalībnieki. Seriālā noteiktas sekojošas vecuma un meistarības grupas: 
1. 
S10, V10

2008.g.dz.un jaunāki

2. 
S12, V12

2006 - 2007
3. 
S14, V14

2004 - 2005
4. 
S16, V16

2002 - 2003
5.
S18, V18

2000 - 2001
5. 
SM, VM*

(bez vecuma ierobežojuma)
6. 
ST, VT
*

(bez vecuma ierobežojuma)
7.
S40, V40

1969 - 1978
                   
8.
S50, V50

1968.g.dz. un vecāki

Piezīme. 
M* meistarības grupa (grupa dalībniekiem ar labu sagatavotību, t.sk.  BJSS vieglatlētikas, biatlona u.c. grupu audzēkņiem vai pēc brīvas izvēles);  
T* tautas klase – visi pārējie
Jauniešu grupās vecāki dalībnieki nevar startēt jaunākās vecuma grupās.
  
 Sacensībās tiks izmantota elektroniskā laika fiksēšanas sistēma SPORT IDENT. Ar tās pielietošanu katram dalībniekam pašam jāiepazīstas pirms starta.   

   
Dalībnieks piereģistrējoties saņem elektroniskās atzīmēšanās kartiņu, pēc tam, sev brīvi izvēlētā laikā, dodas skrējiena distancē, pirms tam notīrot informāciju („Clear stacijā”) un „Starta stacijā” aktivizējot elektronisko kartiņu.
    
Attiecīga garuma distance veicama pa marķētu 1km apli tik reizes, cik dalībnieks ir izvēlējies skriet. Par veiktās distances pareizību atbild pats dalībnieks. Ja distance tiek veikta nepareizi, kā arī, ja nav elektroniskās atzīmes no trases posma, rezultātu nevērtē. Finišā rezultāts tiek fiksēts pēc mērķa līnijas šķērsošanas (dalībnieks ievieto elektronisko čipu „Finiša stacijā”). Pēc finiša atzīmēšanās kartiņa jānodod finiša tiesnesim laika nolasīšanai. Neatgrieztas vai nozaudētas elektroniskās kartiņas gadījumā dalībnieks sedz rīkotājiem radušos zaudējumus 30,00 EUR (trīsdesmit  euro) apmērā.
Par veselības stāvokli atbildīgs pats dalībnieks, skolēniem līdz 18 gadu vecumam – treneris vai vecāks.
PIETEIKUMI un DALĪBAS MAKSA

Pieteikšanās startam notiek seriāla katras kārtas vietā reģistrējoties sekretariātā. Dalībnieks nosauc vārdu, uzvārdu, dzimšanas gadu un skolu vai norādot vietu (komandu), kuru jūs pārstāvat. Tāpat jānorāda distances garums, kādu jūs plānojat skriet konkrētajā kārtā. 
  Visām kārtām dalības maksa kopā ar seriāla numuru ir – jauniešiem (1998.g.dz.un jaunāki) 3,00 EUR, pārējiem 5,00 EUR, bet ja dalībnieks izvēlas startēt tikai atsevišķās kārtās, tad kopā ar starta numuru dalības maksa attiecīgi 0,50 EUR un 1,00 EUR par katru kārtu.
VĒRTĒŠANA
 
Vērtēšana notiek individuāli. Rezultāti tiek noteikti pēc katras kārtas, kad uzrādīto rezultātu neatkarīgi no veiktās distances garuma pielīdzina punktiem, kurus nosaka pēc izstrādātas punktu tabulas. Kopvērtējumā ieskaita 4 (četras), bet ne mazāk kā 3 (trīs) labākās kārtās iegūtos punktus. 
APBALVOŠANA

Ar kausiem apbalvos katras grupas 1.-3.vietas ieguvējus, bet grupu uzvarētājus arī ar balvām. Dalībnieki, kuri startējuši ne mazāk kā 3 kārtās, ar savu numuru piedalīsies pārsteiguma balvu konkursā. Būs sarūpētas pārsteiguma balvas daudzskaitlīgākajām ģimenēm, aktīvākajām skolām un citiem pēc organizatoru ieskatiem.
Seriāla apbalvošana notiks 30.maijā plkst.18 Alūksnes kultūras centra Mazajā zālē.                                            
                                                    INFORMĀCIJA
Informācija: internetā www.aluksneok.lv; http://aluksne.lv/index.php/sports/sporta-pasakumu-kalendars/ , kā arī starta - finiša vietā un laikrakstos “Malienas Ziņas” un “Alūksnes Ziņas”.

